2. ลักษณะการประกอบธุรกิจ

(1) ประวัติความเป็นมาและการเปลี่ยนแปลงและพัฒนาการที่สำคัญ
รวมทั้งลักษณะการประกอบธุรกิจที่ผ่านมา

บริษัทฯ ประกอบธุรกิจสถานพยาบาล ให้บริการตรวจรักษาโรค ป้องกันโรคและส่งเสริมสุขภาพ
ทั้งผู้ป่วยในและผู้ป่วยนอก ตลอด 24 ชั่วโมง มีแพทย์ผู้เชี่ยวชาญเฉพาะทางหลายสาขา
และมีความพร้อมทางด้านเครื่องมือแพทย์ที่ทันสมัยจึงสามารถให้บริการรักษาพยาบาลได้กับผู้ป่วยเกือบทุกประเภท

 ปี 2521 บริษัทฯเริ่มก่อตั้งขึ้นมาในรูปของบริษัทจำกัด โดยทุนจดทะเบียนเริ่มแรก 22 ล้าน บาท
มีอาคารรับผู้ป่วย 1 หลัง 6 ชั้นและในปัจจุบันบริษัทฯ มีทุนจดทะเบียนและทุน ชำระแล้ว 125
ล้านบาท

  ปี 2535 บริษัทฯ เข้าเป็นบริษัทจดทะเบียนในตลาดหลักทรัพย์แห่งประเทศไทย 

   ปี 2537 จดทะเบียนเป็นบริษัทมหาชนจำกัด เลขทะเบียน บมจ.353

   ปี 2538 เปิดใช้อาคารรับผู้ป่วยหลังที่ 2 เป็นอาคาร 10 ชั้น เพื่อรองรับจำนวนผู้ป่วยที่เพิ่มขึ้น

   ปี 2539 สำนักงานประกันสังคม กระทรวงแรงงานและสวัสดิการสังคม พิจารณาคัดเลือกให้
  โรงพยาบาลเอกชล เป็นสถานพยาบาลพัฒนางานประกันสังคมดีเด่น อันดับ 2 ของ ภาคตะวันออก
  ประเภทโรงพยาบาลภาคเอกชน

 ปี 2543 บริษัทฯ ได้ขึ้นทะเบียนรับรองระบบคุณภาพมาตรฐานสากล ISO 9002

   ปี 2546 ดำเนินการปรับปรุงอาคารหลังที่ 1 พร้อมทั้งได้ซื้อเครื่องมือและอุปกรณ์การแพทย์ที่
  ทันสมัยเพิ่มเติม เพื่อเพิ่มศักยภาพในการให้บริการและการวินิจฉัยโรค เช่น เครื่อง
  เอ็กซ์เรย์คอมพิวเตอร์แบบถ่ายภาพต่อเนื่องไม่น้อยกว่า 2 ภาพต่อรอบ ของการ สแกน,
  เครื่องตรวจวิเคราะห์ขั้วประสาทตาด้วยระบบเลเซอร์สแกนเนอร์ เป็นต้น

   ปี 2547 โรงพยาบาลเปิดใช้อาคารหลังที่ 1 ที่ดำเนินการปรับปรุง ซึ่งสามารถรับผู้ป่วยนอกได้
  ถึง 800 คนต่อวัน และเพิ่มห้องพักผู้ป่วยในเป็น 262 เตียง รวมทั้งขยายพื้นที่
  ให้บริการด้านกายภาพบำบัดและ ฟื้นฟูสภาพ และดำเนินการจัดห้องตรวจแยก
  เฉพาะผู้มาตรวจสุขภาพประจำปีของบริษัทคู่สัญญา เพื่อความสะดวกรวดเร็วและ เป็นสัดส่วน,
  พัฒนางานบริการโรคของผู้สูงอายุ คือ โรคหลอดเลือดหัวใจตีบ โรค ความดันโลหิตสูง
  โรคเบาหวาน โรคหลอดเลือดแข็งตัว โรคภูมิแพ้ โรคต้อกระจก เป็นต้น นอกจากนั้น
  โรงพยาบาลจัดให้มีแพทย์ชำนาญการเฉพาะทางครบทุกสาขา แล้ว
  และจัดหาเครื่องมือทางการแพทย์ที่ทันสมัยเพิ่มเติม

   ปี 2548 บริษัทฯ เปิดบริการศูนย์รักษาโรคเฉพาะทางได้แก่ ศูนย์โรคหัวใจ, ศูนย์อุบัติเหตุ
  นอกจากนั้น บริษัทฯ ได้พิจารณาขยายการลงทุนโดยการซื้อโรงพยาบาลและที่ดินซึ่ง
  เป็นทรัพย์สินของบริษัท ศุภมิตรเวชการ จำกัด มูลค่า 310,000,000 บาท เพื่อ
  ขยายห้องตรวจและเพิ่มเตียงรับผู้ป่วย ซึ่งเพิ่มขึ้นอย่างรวดเร็วได้ ซึ่งผ่านการอนุมัติ
  จากผู้ถือหุ้นในที่ประชุมวิสามัญผู้ถือหุ้น ครั้งที่ 1/2548 เมื่อวันที่ 23 ธันวาคม 2548

(2) ภาพรวมการประกอบธุรกิจของบริษัทฯ ดำเนินงานอยู่ในปัจจุบัน

โรงพยาบาลเอกชลจัดเป็นโรงพยาบาลเอกชนชั้นนำ
ในย่านกลางเมืองชลบุรีสามารถรองรับคนไข้ในชุมชนทั้งละแวกใกล้เคียงและจังหวัดอื่นๆของแถบภาคตะวันออก
มีความได้เปรียบคู่แข่งในด้านทำเลที่ตั้งที่สะดวก มีการให้บริการทางการแพทย์ที่ครบวงจร
พร้อมอุปกรณ์ และเครื่องมือทางการแพทย์ที่ทันสมัย
ทุกปีโรงพยาบาลจะมีการลงทุนเพื่อจัดซื้อเครื่องมืออุปกรณ์ทางการแพทย์เพิ่มมาให้บริการแก่ลูกค้า
เป็นเครื่องมือแพทย์ทั้งในด้านการวิเคราะห์โรค และการรักษาโรค

นอกจากนี้ โรงพยาบาลเอกชลมีเป้าหมายในการพัฒนาความพร้อมที่จะมีแพทย์เฉพาะทางมากขึ้น
โดยโรงพยาบาลได้จัดให้มีแพทย์ผู้เชี่ยวชาญเฉพาะทางหลายสาขา
ช่วยในการวิเคราะห์รักษาโรคคนไข้ได้เกือบทุกโรค ซึ่งเป็นการขยายฐานกลุ่มผู้มาใช้บริการ
และเพื่อรองรับจำนวนผู้ป่วยที่มาใช้บริการทางด้านการแพทย์
อัตราการขยายตัวโรงพยาบาลเอกชนในภาคตะวันออกมีแนวโน้มเติบโตอย่างต่อเนื่อง
สาเหตุสืบเนื่องจากโครงการสนามบินสุวรรณภูมิ
ซึ่งทำให้มีจำนวนประชากรผู้อยู่ในวัยทำงานโยกย้ายมาสู่ภาคตะวันออก
หรือชานเมืองกรุงเทพในทิศทางนี้มากขึ้น

โรงพยาบาลเอกชลใช้งบประมาณส่วนหนึ่งพัฒนาปรับปรุงห้องพักผู้ป่วย เมื่อปลายปี 2547 ในปี 2548
ทางบริษัทฯ ได้ทุ่มงบเพื่อพัฒนาระบบเทคโนโลยีสารสนเทศ (Information Technology) ในปี
2548 และ 2549 รวมทั้งบริษัทฯ ก็มองการณ์ไกล ถึงการขยายเครือข่ายพัฒนาฐานข้อมูล
เพิ่มความแข็งแกร่งอันจะเกิดผลในแง่การลดต้นทุนตามหลักเศรษฐศาสตร์

เนื่องจาก ประชาชนมีความตื่นตัวและใส่ใจดูแลสุขภาพมากขึ้น
บริการตรวจสุขภาพประจำปีเป็นการป้องกันโรคจึงเป็นที่นิยมมากขึ้น
โปรแกรมตรวจสุขภาพในประเภทต่างๆ ก็ดึงดูดผู้มาใช้บริการเพิ่มมากขึ้น
ทางโรงพยาบาลพยายามจัดโปรแกรมให้คนรุ่นใหม่ที่ไม่ได้ให้ความสำคัญกับตัวเอง
แต่จะเห็นความสำคัญกับการให้สุขภาพที่ดีกับพ่อแม่ ปู่ย่า ตายาย มารวมความคิดเป็นหนึ่งเดียวกัน
และให้เวลากับตนเอง และคนใกล้เคียงมาตรวจสุขภาพ เพื่อความมั่นใจในความแข็งแรง
หรือหากจะมารักษาโรค ก็สามารถตรวจสุขภาพทั่วไปได้ด้วย
โรงพยาบาลได้ขยายโครงการดูแลสุขภาพ หรือแนะนำความปลอดภัยของสุขภาพในที่ทำงาน
ไปสู่พนักงานของบริษัทคู่สัญญาหลายแห่ง ซึ่งได้รับการตอบรับที่ดีและสามารถกล่าวได้ว่า
การแนะนำเรื่องดูแลสุขภาพ ไม่จำเป็นต้องอยู่ภายในโรงพยาบาลเท่านั้น
แต่ใช้ยุทธศาสตร์ขั้นรุกโดยการให้บริการความรู้ด้านสุขภาพสู่ชุมชนได้ทุกแห่ง